Закрывалі канцэрт Nemdis, якія непасрэдна і зьяўляюцца арганізатарамі мерапрыемства. За апошні год гурт выдаў некалькі цікавых сінглаў, а таксама шчыльна працуе над новым альбомам, які, будзем спадзявацца, убачыць сьвет ужо ў гэтым годзе. У гурта было сваё адмысловае сьвятло (чырвона-зялёнае ў залу, і бэзавае на сцэне), на фоне якога большую частку выступу былі бачныя толькі чорныя сілуэты музыкаў. Выглядала эфектна. Яўген у пінжаку па-забіяцку лётаў па сцэне, а на палове шоў да яго далучыўся хлопчык, які адтапырыўся на сцэне адну песьню. Потым яшчэ адну. Потым яшчэ, і, мяркуючы па ўсім, сыходзіць адтуль ён зусім не хацеў :) Першыя два трэкі, а таксама апошні, былі новымі, і па іх можна было зразумець, у якім накірунку гурт рухаецца далей. Вось хто не прыйшоў, дадумвайце самі, што там за песьні. Таксама выканалі і тры апошнія сінглы: “Whisper, Scream and Silence”, “The Door to the Unknown”, “The Lament”, і некалькі правераных баявікоў з дэбютнага альбому. Дзякуй Nemdis за віншаваньні нашага сайта са сцэны, ну й непасрэдна за запрашэньне на фэст.